HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Raamattu sanoo, että helluntaipäivänä, -
Ap. t. 2:1, -
että kaikki uskovat olivat yhdessä koolla.
"Ja tuli yhtäkkiä humaus taivaasta, -
niinkuin olisi käynyt väkevä tuulispää, -
ja täytti koko huoneen, jossa he istuivat.
Ja he näkivät ikäänkuin tulisia kieliä, jotka jakaantuivat -
ja asettuivat heidän itsekunkin päälle.
Ja he tulivat kaikki Pyhällä Hengellä täytetyiksi -
ja alkoivat puhua muilla kielillä, -
sen mukaan mitä Henki heille puhuttavaksi antoi."
Raamattu sanoo, että he olivat kaikki yhdessä koolla.
Jeesus oli luvannut Pyhän Hengen tulemisen.
Pietari, Johannes sekä kaikki apostolit ja opetuslapset odottivat sitä.
Heitä oli käsketty: "Älkää lähtekö kaupungista, -
ennen kuin teidät on puettu voimalla."
Voisitteko tuoda takkini taas tänne?
Havainnollistan yhden jutun.
Pukeminen tarkoittaa vaatteen ylle panemista.
Jeesus sanoi: -
"Odottakaa, kunnes teidät puetaan, -
päällenne pannaan dynamos, voima."
Se tarkoittaa yliluonnollista, ihmeellistä voimaa.
"Te saatte voiman, -
kun Pyhä Henki tulee yllenne, -
ja tulette olemaan todistajiani -
Jerusalemissa, Juudeassa, Samariassa aina maan ääriin."
Mutta ennen kuin olette todistajia, teidät täytyy pukea, -
pukea ihmeisiin, pukea voimaan."
Seurakunta ei ole luonnollinen instituutio.
Seurakunta ei ole hallinnollinen instituutio.
Seurakunta on yliluonnollinen instituutio, -
joka on tehty taivaassa ja tuotu maan päälle Pyhällä Hengellä.
Jeesus on seurakunnan pää, -
ja me olemme ruumis.
Hän antaa käskyn, ja me seuraamme.
Tämä on ruumiini.
Ruumiini seuraa aivojeni käskyä.
Jos liikutan kättäni, käsky tulee ensin päästäni -
ja sitten ruumiini tottelee käskyä.
Jeesus on pää.
Hän antaa käskyn, ja me liikumme Hänen kanssaan.
Seurakunta syntyi helluntaipäivänä -
Hengen voimalla.
Ei ihmisfilosofialla vaan Hengen voimalla.
He pukeutuivat voimaan.
Siksi he pystyivät panemaan hanttiin Rooman valtakunnalle.
Seurakunta ei ole riippuvainen poliittisesta ohjelmasta, -
joka maalla on.
Jos näin olisi, he eivät olisi voineet julistaa Rooman valtakunnassa.
"Hallinto on niin paha täällä Roomassa, Jerusalemissa, -
että on parempi vain pysyä kotona."
Ei, Raamattu sanoo, että he menivät kaikkialle ja julistivat evankeliumia.
Ja heitä vainottiin.
Mutta kaikkialle, minne he menivät, Sana seurasi heitä, -
ja Pyhä Henki vahvisti Sanan merkeillä ja ihmeillä, -
jotka seurasivat julistettua Sanaa.
Pyhän Hengen voitelu ratkaisee elämässäsi.
Se, mikä ratkaisee tässä seurakunnassa, -
ei ole vain se, että tämä on kaunis seurakunta, ja se on hyvä juttu, -
vaan se, että seurakunnassa on Hengen voitelu, -
sillä se todella johtaa ihmisten pelastumiseen.
Kyse ei ole siitä, miten kauniilta näytätte, -
vaan siitä, miten antautuneita te olette voitelulle.
Alkuseurakunta räjähti, -
sillä he saivat voiman ylhäältä -
ja he koko ajan pyrkivät elämään sen voiman alla.
Siksi heitä vainottiin, -
mutta he eivät ikinä väsyneet evankeliumin julistamiseen.
Pietari ja Johannes mukiloitiin heidän tehtyä ihmeen.
Heille sanottiin: "Älkää puhuko enää Jeesuksesta.
Jos puhutte, teidän käy kalpaten."
Mitä he sanoivat? "Otetaan ihan rauhallisesti.
Mennään eläkkeelle ja rentoudutaan."
Ei. He sanoivat: "Tottelemme mieluummin Jumalaa kuin ihmistä.
Meillä on tehtävä.
Tehtävämme on julistaa evankeliumia kaikille luoduille.
Kaikille luoduille kaikissa kansoissa ja kaikista taustoista."
Olen nähnyt evankeliumin toimivan muslimimaissa.
Olen nähnyt evankeliumin toimivan Afrikassa, -
Aasiassa ja Euroopassa.
Tämä sanoma on voimallinen.
Raamattu sanoo: "Jumalan valtakunta ei ole syömistä tai juomista -
vaan vanhurskautta, rauhaa ja iloa Pyhässä Hengessä."
Uskon, että tänä iltana täällä on ihmisiä, -
joita Herra on jo koskettanut.
Uskon, että kosketuksen saa vielä useampi ihminen lisää.
Alkuseurakunta ymmärsi, että kyse ei ollut vain luonnollisesta maailmasta, -
vaan panoksena oli ikuisuus.
Uskon, että evankeliumi koskettaa kaikkia alueita: -
kehoa, raha-asioita ja elämän kaikkia osa-alueita.
Ihmiselämän kaikkia alueita.
Mutta ihmisten täytyy tietää, -
että eräänä päivänä meistä jokainen astuu ikuisuuteen.
Kuka 70:n, kuka 80:n, kuka 100 vuoden iässä.
Raamattu sanoo, että ihmisen on kerran kuoltava, -
ja sitten tulee tuomio.
Kaikki ovat syntiä tehneet ja ovat Jumalan kirkkautta vailla, Sana sanoo.
Alkuseurakunnalla evankeliumin julistamiseen liittyi kiire.
Evankeliumilla oli kiire.
"Se täytyy viedä kaikkialle."
Siksi se vietiin koko sen ajan tunnettuun maailmaan.
Siihen liittyi kiireen tuntu.
He ymmärsivät, että ihmisten pitää tehdä päätös.
Annahan kun kerron, ystäväni. Nyt ei ole aika leikkiä seurakuntaa.
Nyt ei ole aika pitää yhtä jalkaa seurakunnassa, toista maailmassa.
Sinun täytyy päättää, ketä palvelet.
Kuten sanoin nuorille eilen illalla, pitää tehdä päätös ja pysyä siinä.
Palvelen Jeesusta hyvinä aikoina.
Palvelen Jeesusta vaikeina päivinä.
Palvelen Jeesusta, kun kaikki ovat ystäviäni.
Palvelen Jeesusta, kun on vainoja.
Ja olen tehnyt elämässäni päätöksen, -
että olen matkalla taivaaseen Pyhän Hengen kanssa -
ja että palvelen Häntä.
Ja sitä Jeesus tahtoo sinulta. Hän tahtoo lujaa päätöstä, -
ettet ole selkärangaton kristitty -
tai kahtaalle horjuva.
Kahtaalle horjuvan ei pidä odottaa mitään Herralta, Raamattu sanoo.
Ikuisuuteen liittyy kiire.
Eräänä päivänä me kaikki -
seisomme Jumalan edessä ja teemme tiliä siitä, miten elimme -
ja miten vastasimme Jeesukselle.
Jeesus kuoli ristillä. Hän vuodatti verensä.
Hän kärsi. Hänet lävistettiin rikkomustemme tähden.
Rangaistuksemme oli Hänen päällään.
Ja Hänen haavojensa kautta olemme parantuneet.
Hän kantoi syntisi ristille. Hän kantoi kirouksesi ristille.
Hän kantoi kipusi ristille. Hän kantoi sairautesi ristille.
Ja Hän heräsi kolmantena päivänä kuolleista.
Mutta sinun on tehtävä niin, että sinun täytyy uskoa -
ja tehdä parannus synneistäsi.
Parannuksenteko tarkoittaa sitä, että vaihdan suuntaa.
Muutan mieltäni, kreikaksi "metanoia".
Ja lähden seuraamaan Jeesusta.
Raamattu sanoo, että eräänä päivänä, -
kun lähdet tästä elämästä, -
päädyt kahdesta paikasta jompaankumpaan, -
joko taivaaseen Herran kanssa tai helvettiin, -
todelliseen paikkaan, jonka tuli ei koskaan sammu, Raamattu sanoo.
Ja siellä on oleva itku ja hammasten kiristys.
Olen täällä sanomassa, että Jumala ei tahdo sinun menevän helvettiin.
Hän tahtoo pelastaa sinut, puhdistaa sinut, -
vapauttaa sinut ja antaa ikuisen elämän.
Ja lisäksi Hän ei kuollut vain, jotta tulisimme kerran taivaaseen.
Hän kuoli, jotta taivas voi tulla meidän luoksemme.
Kyse ei ole ainoastaan taivaaseen menemisestä, -
vaan taivas tulee sisällesi Pyhän Hengen kautta.
Ja ilmennämme tuota elämää kaikkialla, missä kuljemme.
Ehkä istut täällä tai katsot verkosta etkä ole varma pelastuksestasi.
Et ole varma siitä, mikä on asemasi Jumalan edessä.
Anna, kun kerron. Enää ei ole aikaa odottaa.
Sinun pitää valita Jeesus tänään.
Sinun pitää tietämällä tietää, että olet menossa taivaaseen.
Tämä elämä on näet lyhyt ikuisuuteen verrattuna.
Syy siihen, miksi alkuseurakunta räjähti, -
on se, että heillä oli Jumalan voima ja puhdas evankeliumi.
Yksinkertainen evankeliumi mutta täysi evankeliumi.
Joskus sanoma voi olla hyvin yksinkertainen.
Olin lapsi, kun tulin uskoon.
Sain Pyhän Hengen kasteen kaksivuotiaana.
Olen tosissani. Kävin vesikasteella 7-vuotiaana.
Evankeliumi on niin yksinkertainen, että lapsikin voi ymmärtää sen.
Raamattu sanoo, että Jumala hämmensi tämän maailman viisaat -
yksinkertaisuudella, ja Raamattu sanoo myös, -
että maailmalle sanoma rististä on hullutusta.
Mutta tämä sanoma on se, joka toimii. Ristiinnaulittu ja ylösnoussut Jeesus.
Tämä evankeliumi muuttaa ihmisiä syntisistä pyhiksi.
Tämä evankeliumi muuttaa prostituoidun pyhäksi.
Tämä evankeliumi voi ottaa pahimman syntisen, -
pestä pois synnit ja viedä henkilön taivaaseen.
Olin juuri Keniassa kaksi kuukautta sitten ystäväni kanssa.
Kävimme vankilassa. Sain palvella vankilassa Keniassa.
Tämä evankeliumi on vienyt meidät orpokoteihin, kaduille, -
köyhiin paikkoihin, rikkaisiin paikkoihin.
Vankilassa Keniassa ei ollut saippuaa.
Hallinto ei osta vangeille saippuaa.
Me ostimme vangeille saippuaa ja julistimme evankeliumia.
Näin omin silmin. Vankeja oli todella paljon.
He itkivät ja nostivat kätensä kohti Jumalaa.
He puhuivat kielillä ja saivat henkikasteen.
Tajusin, että vain Jeesus pystyy siihen.
Hän voi ottaa syntisistä pahimman, -
puhdistaa hänet ja täyttää hänet Pyhällä Hengellä.
Kerran veimme tiimin Filippiineille.
Menimme hautausmaalle, jossa yli sata ihmistä asuu Manilassa.
Ruokimme kaikki nämä perheet ruualla.
Toimme heistä noin 300 kirkkoon.
Ihmisistä lähti demoneja.
Ihmisiä parani ja vapautui, -
täyttyi Pyhällä Hengellä.
Se on evankeliumin voima.
Evankeliumi voi muuttaa pahimman tilanteen kauniiksi tarinaksi.
Jos vain luotat ja uskot Jeesukseen, Hän muuttaa elämäsi.
Hän muuttaa tarinasi Jeesuksen veren voimalla.
Veressä on sama voima kuin 2 000 vuotta sitten tässä Sanassa.
Tässä Sanassa on voima -
ottaa tilanteesi ja kääntää se ympäri.
Tuhota paholaisen voima.
Tuhota synnin voima.
Halleluja.
Sinun tarvitsee vain uskoa ja ottaa vastaan.
Uskon, että täällä on tänään ihmisiä, -
jotka saattavat kamppailla ikuisuuskohtalon kanssa.
En välitä siitä, kauanko olet ollut seurakunnassa.
Olin kerran Brasiliassa ja annoin alttarikutsun.
Eteen tuli suuri joukko ihmisiä.
Heidän joukossaan oli mies, jolla oli puku ja hieno solmio.
Hän istui pastorien vieressä.
Kun kutsuin ihmisiä pelastukseen, tuo mies tuli.
Avustajat tulivat ja sanoivat: "Ei. Tuo ei ollut sinulle.
Tuo oli pelastusta varten."
Hän sanoi: "Ymmärsin, ja haluan sinne."
He alkoivat kinastella.
Kysyin, mistä on kyse.
Avustaja sanoi: "Hän haluaa alttarille.
Hän on töissä seurakunnassa. Hänen ei tarvitse tulla."
Sanoin: "Jos hän haluaa tulla, antakaa hänen.
Hän tietää, miksi hän tulee."
Mies itki.
Pastori tuli sanomaan: "Olen hämilläni.
Miksi mies vastasi alttarikutsuun?
Mitä sinä teit?"
Sanoin: "Puhu hänen kanssaan. En tunne häntä."
Pyhä Henki antaa ihmiselle synnintunnon.
Minun tehtäväni on julistaa evankeliumia.
Hänen tehtävänsä on vahvistaa evankeliumi, jota julistan.
Raamattu sanoo, että Pyhä Henki osoittaa ihmiselle synnin, -
vanhurskauden ja tuomion.
Tuomion.
Minun tehtäväni on avata suuni.
Julistan evankeliumia, mutta se ei ole minun evankeliumini.
Se on evankeliumi Herrasta Jeesuksesta Kristuksesta.
Olen vain Hänen lähettiläänsä.
Sanokaa kanssani: -
"Herra Jeesus."
Sanokaa ääneen: "Herra Jeesus, -
tänä iltana annan Sinulle sydämeni.
Kiitos, että kuolit ristillä -
minun syntieni tähden -
ja nousit kuolleista kolmantena päivänä.
Jeesus, uskon, että olet Jumalan Poika.
Otan Sinut sydämeeni -
Herrakseni ja Vapahtajakseni."
Tänä iltana uskon sydämestäni -
ja tunnustan suullani, -
että Jeesus Kristus on Herrani.
Herra, anna minulle anteeksi.
Puhdista minut.
Kirjoita nimeni elämän kirjaan, -
niin minä palvelen Sinua -
kaikkina elämäni päivinä.
Otan vastaan -
ikuisen elämän lahjan -
Jeesuksen Kristuksen kautta."
Sano: "Jeesus, -
täytä minut Pyhällä Hengellä."
Katsokaa minuun.
Raamattu sanoo, että kaikille, jotka ottivat Hänet vastaan, -
hän antoi voiman -
tulla Jumalan lapsiksi.
Sinä olet Jumalan lapsi.
Olet saanut anteeksi. Sinut on puhdistettu, -
koska uskot Häneen.
Ne, jotka uskovat Herraan, pelastuvat.
10 VUOTTA
Kiitos, että katsot Herätyksen läpimurtoa.
Ohjelmamme on näkynyt TV7-kanavalla nyt 10 vuotta.
Se on valtava virstanpylväs. Herra on näinä vuosina koskettanut monia, -
pelastanut, parantanut ja vapauttanut.
Olen saanut todistuksia jopa Suomen vankiloista.
Ihmiset kiittävät lähetyksistä.
Sinä voit tukea tätä työtä, -
niin että ohjelma näkyy kanavalla jatkossakin.
Lahjoita ruudun tiedoilla. Tavoitetaan lisää sieluja Kristukselle.
Rakennetaan uskovia Suomessa ja maailmalla.
Nähdään Jumalan voiman ilmenevän. Kannustan lahjoittamaan, -
jotta ohjelma näkyy jatkossakin.
Jumalan siunausta! Ollaan yhteydessä.
Olet rakas. Kiitos, TV7 ja koko perhe.